ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2009 ԹՎԱԿԱՆԻ ՆՈՅԵՄԲԵՐԻ 12-Ի N 1308-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՈՐՈՇՄԱՆ ՆԱԽԱԳԾԻ

1.Ընթացիկ իրավիճակը, իրավական ակտի ընդունման անհրաժեշտությունը
Նախագծի ընդունումը պայմանավորված է այն հանգամանքով, որ Հայաստանի Հանրապետության կառավարության 2009 թվականի նոյեմբերի 12-ի N 1308-Ն որոշման N 2, N 3 և N 4 հավելվածների 13-րդ, 17-րդ և 20-րդ կետերով սահմանված են համապատասխան եզրակացություններ և տեղեկություններ տրամադրող պետական մարմինները։ Միաժամանակ, նշված ցանկերում ներառված չէ Հայաստանի Հանրապետության արտաքին հետախուզության ծառայությունը։
Նախագծի ընդունումը պայմանավորված է ռազմական նշանակության արտադրանքի ներմուծման, արտահանման, տարանցիկ փոխադրման և առևտրի միջնորդական գործունեության լիցենզավորման գործընթացներում Հայաստանի Հանրապետության արտաքին հետախուզության ծառայության ներգրավվածությունն ապահովելու անհրաժեշտությամբ, ինչը բխում է ազգային անվտանգության շահերից։
          2. Առաջարկվող կարգավորման բնույթը. 
Նախագծով առաջարկվում է Հայաստանի Հանրապետության կառավարության 2009 թվականի նոյեմբերի 12-ի N 1308-Ն որոշման N 2, N 3 և N 4 հավելվածների 13-րդ, 17-րդ և 20-րդ կետերում «Հայաստանի Հանրապետության պետական եկամուտների կոմիտե» բառերից հետո լրացնել «Հայաստանի Հանրապետության արտաքին հետախուզության ծառայություն» բառերը և դրանց համապատասխան հոլովաձևերը։
Նախագծով միաժամանակ «Կառավարության կառուցվածքի և գործունեության մասին» ՀՀ օրենքին են համապատասխանեցվում ՀՀ բարձր տեխնոլոգիական արդյունաբերության և ՀՀ արտաքին գործերի նախարարության անվանումները։


3. Ակնկալվող արդյունքը
Նախագծի ընդունման արդյունքում կապահովվի Հայաստանի Հանրապետության արտաքին հետախուզական ծառայության մասնակցությունը ռազմական նշանակության արտադրանքի ներմուծման, արտահանման, տարանցիկ փոխադրման և առևտրի միջնորդական գործունեության լիցենզավորման գործընթացներին վերաբերող իրավակարգավորումներում։
4․ Նախագծի մշակման գործընթացում ներգրավված ինստիտուտները և անձինք
Նախագիծը մշակվել  է Հայաստանի Հանրապետության բարձր տեխնոլոգիական արդյունաբերության նախարարության կողմից: 
5․ Պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման վերաբերյալ
Նախագծի ընդունման կապակցությամբ պետական կամ տեղական ինքնակառավարման մարմինների բյուջեներում եկամուտների և ծախսերի ավելացում կամ նվազեցում չի նախատեսվում:
6. Կապը ռազմավարական փաստաթղթերի հետ. 
Նախագծի ընդունումը բխում է 2050 Հայաստանի վերափոխման ռազմավարությունից, ՀՀ կառավարության 2021 թվականի նոյեմբերի 18-ի N 1902-Լ որոշման N 1 հավելվածով հաստատված «Հայաստանի Հանրապետության կառավարության 2021-2026 թվականների գործունեության միջոցառումների ծրագրի Բարձր տեխնոլոգիական արդյունաբերության նախարարություն բաժնի 16․1 կետի՝ «Ինստիտուցիոնալ դաշտի բարելավում» միջոցառումից:

